Égi szerelem
Eget ígér szavad, de meg nem indít,
Hogy megszeresselek, ó, Istenem,
S hogy bánatot ne tegyek lelkeden,
Bosszuló poklod átka meg nem indít.

Csak magadért szeretlek, és megindít, 
Gunyolt kereszten függve testedet,
Sajogva látni rajta hét sebed,
Halálos fájdalmad szeretni indít.

Csak áldozat, amit nyujthat kezem,
S ha nincs menyország, akkor is szeretlek,
S ha nincs pokol, akkor sem vétkezem.

Szerelmemért nem várok én szerelmet,
És mégha nem remélnék remélhetni
De téged, Úr, szeretnélek szeretni.

 
Szonettek